
TUKIO LA KUTUHUMIWA NA UCHAEFU!) 


Sifa za ukamilifu zote ni za Allah, tunamhimidi, 
tunamuomba msaada, tunamuomba msamaha, na 
tunajilinda na Allah kutokana na shari za nafsi zetu, na 
kutokana na amali zetu mbovu, yule ataongozwa na Allah, 
basi hakuna wa kumpoteza, na atakayempoteza hakuna wa 
kumuongoza, nashuhudia ya kwamba hapana apasaye 
kuabudiwa ila Allah peke yake, hana mshirika, na 
nashuhudia kuwa Nabii wetu Muhammad ni mja wake na 
mtume wake, swala na salamu za Allah nyingi zimshukie 
yeye, watu wake, na masahaba wake. 


(Ammaa ba'd) Ama baada ya himdi hii: 


Mcheni Allah - enyi waja wa Allah - kama ipasavyo 
kumcha, na mchungeni [chungeni amri zake na makatazo 
yake] katika siri na minong'ono. 


(Ayyuhal Muslimuuna) Enyi waisilamu: 


Allah aliumba viumbe na akatofautisha baina yao 
kiubora, na mbora kati ya watu na wapendwa zaidi kwa 
Allah ni Manabii zake, kisha Masahaba wa Mtume wetu 
Muhammad swala na salamu za Allah zimshukie, na 
wanawake bora zaidi mbele ya Allah ni wake za Mtume 
swala na salamu za Allah zimshukie, na mke anayependa 
zaidi kwake ni Mama wa Waumini Aisha Allah amridhie. 


(1) [Hotuba hii] imetolewa siku ya ijumaa, tarehe 21 ya mwezi wa Rajab, mwaka wa elfu moja 
mia nne na arobaini na tano hijria, katika Masjid An-Nabawi. 

Ni kaida ya Allah inayoenelea kuwa humtahini 
anayempenda. Nabii swala na salamu za Allah zimshukie 
aliulizwa: (Ni nani kati ya watu anayepata mitihani mikali 
zaidi? Akasema: Ni Manabii, kisha wanaofanana nao 
zaidi, kisha wanaofanana nao), [imepokewa na Tirmidhi], 
na katika mwaka wa sita wa hijria, Waislamu walitahiniwa 
na mtihani mkubwa ambao Allah aliufanya kuwa mtihani 
kwa umma wote hadi Siku ya Kiyama; na mtihani 
wenyewe ni pale Mtume swala na salamu za Allah 
zimshukie aliporudi kutoka kwenye vita dhidi ya 
mayahudi wa Banu Mustalig, alikuwa naye Aisha Allah 
amridhie, walipokurubia Madina Mtume swala na salamu 
za Allah zimshukie alitoa amri ya kuondoka usiku, basi 
Aisha akasimama kuenda kukidhi haja yake, akaenda hadi 
akaliepuka jeshi, kisha akarudi kwenye msafara wake na 
kugundua kuwa amepoteza mkufu wake, basi akarudi 
kuutafuta sehemu alipoupoteza, nao huku wakanyanyua 
kijijumba chake cha kumsitiri juu ya ngamia na kuondoka, 
hawakuhisi kuwa Aisha hayumo ndani yake kwa sababu 
ya wepesi wake. Aisha Allah amridhie amesema: 
"Nilikuwa msichana mwenye umri mdogo", kisha akapata 
mkufu wake baada ya jeshi kutangulia, na akakaa sehemu 
yake, akidhani kuwa watamkosa na watarudi kumtafuta, 
na usingizi ukamghilibu na akalala. 

Sahaba Safwan ibnu al-Mu'attwal Allah amridhie 
alikuwa ni mwingi wa usingizi, basi alibaki nyuma ya 
jeshi, na alipoamka akalifuata jeshi kujiunga nalo, na 
akaona weusi wa umbo la mtu aliyelala, akamwendea, 

kumbe ni Aisha Allah amridhie, na Safwan alikuwa 
amemwona Aisha kabla ya kushuka aya ya Hijab, basi 
akageuza uso wake na kusema: "(Inna lillahi wa inna ilaihi 
raji'un) Hakika sisi ni wa Allah na sisi ni wenye kurejea 
kwake". Aisha aliamka kwa maneno yake, asema: 
"Nilifunika uso wangu kwa vazi langu, na wallahi, 
hakuzungumza nami neno lolote, wala sikusikia neno 
lolote kutoka kwake isipokuwa kusema kwake: (innaa 
lillahi wa inna ilaihi raji'un)". 

Ibnu al-Athir Allah amrehemu amesema: "Safwan 
alikuwa shujaa, mbora na mwema", Alimkalisha ngamia 
wake hadi Aisha akapanda, kisha akaongoza msafara huo 
hadi wakafika kwenye jeshi wakati wa adhuhuri. Sheikhul 
Islam Allah amrehemu amesema: "Safari yake na Safwan 
ilikuwa bora kuliko kubaki amepotea". 


Na kiongozi wa wanafiki Abdullah ibnu Ubayyu ibnu 
Saluul alipoona kuchelewa kwa Aisha Allah amridhie 
nyuma ya jeshi, aliitusi nyumba ya Utume twahara, na 
alipofika Madina alianza kusambaza tuhuma ya uchafu 
katika heshima ya mwanamke mtukufu na mwadilifu 
Allah amridhie, akaendelea kuitangaza, kuikusanya na 
kuitawanya tuhuma hiyo. 


Ama kauli ya Waumini wote ilikuwa ni: 
¿e عد عدا یھن‎ A P 


(Umetakasika ewe Allah! Huu ni uzushi mkubwa} [An- 
Nuur: 16]; kwa sababu lililotokea halikuwa jambo la kutia 

shaka, bali ni kuwa mwanamke mdogo wa umrl 
amepoteza wenzake (safarini). Adh-Dhahabi Allah 
amrehemu amesema: "Umri wake wakati huo ulikuwa 
miaka kumi na mbili," basi sahaba mmoja akamtendea 
wema na akamrudisha kwao. 


Na Aisha Allah amridhie alipofika Madina aliuguwa, 
akakaa nyumbani kwake takriban mwezi mmoja, hali ya 
kuwa hajui chochote kinachosemwa kumhusu, isipokuwa 
alikosa ule upole wa Mtume swala na salamu za Allah 
zimshukie kwake anapokuwa mgonjwa. Akasema: "Na 
kilichonishangaza katika ugonjwa wangu, ni kuwa sikuona 
kutoka kwa Mtume swala na salamu za Allah zimshukie 
upole ule ambao nilikuwa nakiuona kutoka kwake pindi 
ninapokuwa mgonjwa; bali alikuwa anaingia na kusalimia, 
kisha anasema - yaani kwa wale walioko pamoja na 
Aisha-: Vipi hali yake huyu? 

Na baada ya kupata nafuu kidogo kutokana na ugonjwa 
wake, mamake Mistwah Allah amridhie alimueleza 
kuhusu maneno ya watu wa uzushi wa tuhuma. Aisha 
Allah amridhie akasema: "Nikazidi ugonjwa juu ya 
ugonjwa wangu", na Mtume swala na salamu za Allah 
zimshukie alipoingia kwake, akamwambia: "Je 
utaniruhusu niende kwa wazazi wangu? - asema: "Na 
wakati huo nilikuwa nataka kuhakikisha habari kutoka 
kwao -, basi Mtume swala na salamu za Allah zimshukie 
akaniruhusu." 


Nikawaendea wazazi wangu, nikamuuliza mama 
yangu: "Ewe mama yangu, watu wanazungumza nini?" 
Akanieleza yanayozungumzwa na watu, basi balaa ikazidi 

juu ya Aisha kwa kujuruhiwa katika heshima yake; kwani 
kitu cha thamani zaidi anachomiliki mwanamke baada ya 
Dini yake ni heshima yake, kwani heshima yake ndio 
utukufu wake na uzuri wake, akasema: "Basi nililia 
masiku mawili na mchana mmoja, mpaka nikawa 
sikaukwi na machozi, wala sipati usingizi, - yaani: sikuwa 
nikilala kwa wingi wa huzuni- na wazazi wangu 
walidhania kwamba kulia kutapasua ini langu". 


Na kutokana na ukubwa wa uzushi na uongo huu 
wanawake waumini walilia, Aisha Allah amridhie 
amesema: "Na walipokuwa - yaani: wazazi wake wawili - 
wamekaa karibu nami nikiwa nalia, alinibishia mwanamke 
mmoja wakianswari nikamruhusa kuingia, akakaa kulia 
(pamoja nami)." 


Ama Nabii wetu Muhammad swala na salamu za Allah 
zimshukie alikuwa amejawa na huzuni na amekaa kimya, 
hakumsemesha mtu yeyote kuhusu uzushi huo. Majanga 
yalizidi kuwa mazito kwake kwa kutoteremshiwa wahyi 
kwa mwezi mmoja, hateremshiwi wahyi wowote kuhusu 
jambo hilo, basi akamwita Ali ibnu Abi Talib na Usama 
ibnu Zaid Allah awaridhie - ambao walikuwa miongoni 
mwa watu wanaowafahamu zaidi watu wa nyumbani 
kwake - ili kuwataka ushauri juu ya kutengana na mkewe. 
Na alimuuliza kijakazi aliyekuwa kwa Aisha Allah 
amridhie akasema: "Ewe Bariira, je umeona chochote cha 
kutia shaka kwake?" Na akamuuliza mama wa waumini 
Zainab binti Jahsh radhi za Allah ziwe juu yake: "Umejua 
nini au umeona nini?” Wala hakuna yeyote kati yao 
aliyemkejeli na chochote. 

Kisha akaingia kwa Aisha akiwa na babake, akasalimia 
kisha akaketi, Aisha Allah amridhie alidhania kwamba 
atambashiria uongo wa watu wa uzushi, asema: "Mtume 
swala na salamu za Allah zimshukie akasema shahada 
pindi alipokaa, kisha akasema: (Amma ba'ad) Ama baada 
ya haya, ewe Aisha, hakika yamenifikia kukuhusu kadha 
na kadha, ikiwa hauna hatia basi Allah atakutakasa, na 
ikiwa umefanya dhambi basi muombe Allah msamaha na 
utubie kwake, kwani mja anapokiri dhambi, kisha 
akatubia, Allah humsamehe. Mtume swala na salamu za 
Allah zimshukie alipomaliza maneno yake", na kwa hofu 
ya alichokisikia, Aisha Allah amridhie asema: "Machozi 
yangu yalikauka sikuhisi hata tone". 


Alipoona hali iko hivyo, alikimbilia kwa baba yake ili 
amsaidie, alimwambia baba yake: "Nijibie Mtume wa 
Allah swala na salamu za Allah zimshukie", Baba yake 
alisema: "Naapa kwa Allah, sijui nini cha kumwambia 
Mtume wa Allah swala na salamu za Allah zimshukie", 
kisha akataka huruma ya mamake, akamwambia: "Nijibie 
Mtume wa Allah swala na salamu za Allah zimshukie 
katika alichosema", Mama yake akasema: "Naapa kwa 
Allah, sijui nini cha kumwambia Mtume wa Allah swala 
na salamu za Allah zimshukie". 


Basi alikimbilia kwa aliye mbinguni, akamtegemezea 
jambo lake kwake, na akawaambia: "Naapa kwa Allah 
hakika ninajua mumesikia habari hii mpaka imetulia ndani 
ya nafsi zenu na mumeiamini, iwapo nitawaambia kuwa 
mimi sina hatia - na Allah anajua kuwa mimi ni sina hatia 
- hamtaniamini, na ikiwa nitakiri kwenu jambo hili - na 

Allah anajua kuwa mimi sina hatia - mtanisadikisha. 
Naapa kwa Allah, sipati mfano wa mimi na nyinyi ila 
kama alivyosema babake Yusuf: 


صل 
فصر جيل واه المستعان عل ما تفوت 4 


(Lakini subira ni njema; na Allah ndiye wa kuombwa 
msaada kwa haya mnayo yaeleza} [Yusuf: 18]. Kisha 
nikageuka na kulala kitandani mwangu. 


Na alipokuwa ni mwenye kuhifadhi Dini yake, na 
mwenye kutunza heshima yake, Aisha Allah amridhie 
alikuwa na yakini kuwa Allah atamtetea, na akawa na 
dhana njema Naye, asema: "Naapa kwa Allah, wakati huo 
niljua kuwa mimi sina hatia na kwamba Allah 
atanitakasa", basi Allah akawa kama alivyomdhania. 
Aisha Allah amridhie amesema: "Naapa kwa Allah, 
Mtume wa Allah swala na salamu za Allah zimshukie 
hakuondoka kwenye kikao chake, wala hakuna mtu 
aliyetoka miongoni mwa watu wa nyumbani mpaka Allah 
aliyetukuka alipomteremshia wahyi Nabii wake swala na 
salamu za Allah zimshukie, na alipotoka katika hali ya 
kuteremshiwa wahyi, na hali anacheka, jambo la kwanza 
alilosema lilikuwa: "Furahia habari njema, Aisha! Hakika 
Allah amekutakasa." 


Kwa sababu ya utiifu wake kwa Allah, Yeye alimlinda 
na kumnusuru, na akaifanya kumbukumbu ya heshima 
yake idumu milele. Aisha Allah amridhie alisema: "Naapa 
kwa Allah, sikufikiri kwamba wahyi utashuka kuhusu 
mimi, na niliona suala langu ni dogo mno kwa Allah 
aliyetukuka kulizungumzia kwa wahyi utakaosomwa", 

lakini Allah alionyesha hadhi ya Mtume wake na watu wa 
nyumba yake kwake, na ubora wao kwake. Yeye 
mwenyewe alichukua jukumu la kuwatetea na kuwalinda. 
Na ikaonekana kwa umma wake jinsi Mola wao 
anavyowajali na kuchunga kwake shani yao. Ama 
kiongozi wa unafiki ambaye alieneza na kutangaza uzushi, 
basi Allah alimuahidi adhabu kali. Allah aliyetukuka 
amesema: 


(Na yule aliyejitwika sehemu yake kubwa miongoni 
mwao, atapata adhabu kubwa} [An-Nuur: 11]. 


(Wa ba'adu, ayuhal muslimun) na baada haya, enyi 
waisilamu: 


Ni jambo kubwa mbele ya Allah kusemwe kuhusu mke 
wa Mtume wake kama yaliyoisemwa, Allah aliyetukuka 
amesema: 

C ZÍ كينا ورعن‎ 52225 

(Na mlifikiri ni jambo dogo, kumbe mbele ya Allah ni 
kubwa! [An-Nuur: 15] Na unafiki katika zama za utume 
ulikuwa unahusiana na Utume wenyewe, ibnul Oayyim 
Allah amrehemu amesema: "Hakika Mtume swala na 
salamu za Allah zimshukie ndiye aliyekusudiwa na 
madhara haya, na kisa hiki ni mtihani na jaribio kwa 
Mtume wake swala na salamu za Allah zimshukie na kwa 
umma wote mpaka siku ya Kiyama; ili awanyanyue 
baadhi ya watu na kuwaangusha wengine. 

Na shida huandamwa na faraja, na muumini hupata 
mema kutokana na majaribio, Allah aliyetukuka amesema: 


WA YA y> 


(Msifikiri ni shari kwenu, bali hilo ni kheri kwenu} [An- 
Nuur: 11] Na ndivyo ilivyokuwa kwa Aisha Allah 
amridhie, Allah aliteremsha aya zinazosomwa hadi siku ya 
Kiyama, na akawashinda wanawake wote kwa sifa zake 
bora. Mtume swala na salamu za Allah zimshukie 
amesema: (Na fadhila ya Aisha juu ya wanawake ni kama 
fadhila ya [thariid](!) juu ya vyakula vingine vyote) 
[wameafikiana Bukhari na Muslim kuipokea], na Allah 
alimpa akili kubwa, uwezo mkubwa wa kuhifadhi, na 
elimu pana, na hadithi alizosimulia kutoka kwa Mtume 
swala na salamu za Allah zimshukie ni nyingi zaidi kuliko 
zilizosimuliwa kutoka kwa makhalifa wanne waongofu 
kwa pamoja; kwa ajili ya kushughulika kwao na uongozi 
na kutangulia kwa vifo vyao, wala sio kwa uchache wa 
kusikia kwao kutoka kwa Mtume swala na salamu za 
Allah zimshukie, bali ameunukulia umma huu robo ya 
hadithi za sheria, Ibnu Kathiir Allah amrehemu amesema: 
"Hakuna mwanamke katika mataifa yote mfano wa Aisha 
Allah amridhie katika uwezo wake wa kuhifadhi, elimu 
yake, ufasaha wake na akili yake. Aliwazidi wanawake 
wenzake katika elimu na hekima. Alipewa ufahamu wa 
fiqhi, uwezo mkubwa wa kuhifadhi mashairi, na alikuwa 
chombo cha elimu ya sheria." 


(1) [thariid]: Ni aina ya chakula kilichokuwa bora zaidi wakati huo, nacho ni mkate na nyama. 

Na Allah amewajibisha juu ya kila mtu kumpenda 
Aisha Allah amridhie. Mtume swala na salamu za Allah 
zimshukie alimwambia Fatwimah Allah amridhie (Ewe 
binti yangu, je, hupendi ninayopenda? Fatwimah akasema: 
kwani. Mtume akasema: Basi mpende huyu) - yaani: 
Aisha - [wameafikiana Bukhari na Muslim kuipokea], Na 
Mtume swala na salamu za Allah zimshukie alifariki dunia 
akiwa kati ya kifua chake na shingo yake, na ndani ya siku 
yake, na katika nyumba yake, na yeye ndiye mke wake 
swala na salamu za Allah zimshukie duniani na Akhera. 
Je, kuna fahari kubwa zaidi ya hiyo? 


[Audhu billahi mina sh-shaytwani rrajiim] Najilinda na 
Allah kutokana na shetani aliyeepushwa na rehema: 
4 رها صڪَرمًا‎ Ó 63225 25% aTa صلخا‎ Jai 425 À یقت منک‎ AY 
[Na miongoni mwenu atakeye mtii Allah na Mtume wake, 


na akatenda mema, tutampa malipo yake mara mbili, na 
tutamwandallia riziki tukufu; [Al-Ahzaab: 31]. 

HOTUBA YA PILI 


Sifa njema zote astahili Allah kwa wema Wake [kwetu], na 
shukrani zote astahili Yeye kwa kutuafikia na kutuneemesha, na 
nashuhudia ya kwamba hakuna apasaye kuabudiwa ila Allah peke 
yake hana mshirika; ili kuadhimisha shani yake, na nashuhudia ya 
kwamba Nabii wetu Muhammad ni mja Wake [Allah] na Mtume 
wake, swala na salamu nyingi za Allah zimshukie yeye, watu wa 
nyumba yake na Masahaba wake. 


(Ayyuhal muslimun) enyi waisilamu: 


Allah aliwapa mawaidha waumini baada ya tukio la tuhuma 
ya uongo, mawaidha P ni kanuni za kulinda heshima 


و وو 
33 تدوأ ÉQ a)‏ إن AI‏ 


{Allah anakuonyeni msirejee tena kufanya kama haya kabisa, 
ikiwa nyinyi ni Waumini!) [An-Nuur: 17]. 


Na baadhi ya mawaidha hayo ni kuwa: watu wa kheri na 
WAA wasidhaniwe isipokuwa kheri 


é 9066 VZ باش ھر‎ ii uo 


[Kwa nini mliposikia habari hit wanaume waumini na wanawake 
waumuni hawakuwadhaia wenzao mema, na kusema: Huu ni 
uzushi dhahiri?! [An-Nuur: 12]. 


Na iwapo baadhi ya dhana potofu zimeingia moyoni kutokana 
na wasiwasi wa shetani au mawazo, basi mtu asiyazungumze. 
Allah aliyetukuka amesema: 


CKE Ega 3359‏ كار بدا 


(Na kwa nini mlipo yasikia msiseme: 11216112251 sisi kuzungumza 
haya?) [An-Nuur: 13], na pale Mtume swala na salamu za Allah 
zimshukie alipomuuliza Zainab binti Jahsh Allah awaridhie 
kuhusu Aisha Allah amridhie, Allah alimlinda kwa sababu ya 

uchaji wake Allah na akasema: "Ewe Mtume wa Allah, 
ninahifadhi masikio yangu na macho yangu, naapa kwa Allah, 
sijui chochote juu yake ila kheri." 


Mtu anayehifadhi masikio yake na ulimi wake dhidi ya 
heshima za Waislamu atapata saada na amani ya kifua, na radhi 
za Mola wa viumbe wote. 


Kisha jueni kuwa Allah amewaamuru kumswalia Nabii... 

